**Pápakörnyéki Önkormányzatok**

 **Feladatellátó Társulás**

 **Elnökétől**

 **8542 Vaszar, Fő u. 29.**

**Előterjesztés**

**a Pápakörnyéki Önkormányzatok Feladatellátó Társulás Társulási Tanács**

**2015. december 10–i ülésére**

**Pápakörnyéki Önkormányzatok Feladatellátó Intézmény**

**alapító okiratának módosítása**

**Tisztelt Társulási Tanács!**

A Pápakörnyéki Önkormányzatok Feladatellátó Intézmény Alapító Okiratának módosítására az alábbi indokok alapján került sor:

a) a családsegítés és gyermekjóléti feladatellátás központi szabályainak módosítása miatt a feladatellátásban érintett közös hivatalt fenntartó székhely önkormányzatok döntése következtében változott az intézmény ellátási területe.

b) Gic Község Önkormányzata 32/2015. (VI.2.) határozatával, 2016. január 1. nappal csatlakozott a társulás orvosügyeleti feladatellátáshoz.

c) az alapító okirat jogszabályi előírások szerinti tartalmi elemei módosultak.

**Módosító okirat 1. pont**

A jogszabályi előírások alapján az alapító okirat 3.2. ponttal egészül ki, mely a fenntartó nevét és székhelyét tartalmazza.

**Módosító okirat 2. pont**

Az intézmény közfeladata kapcsán a társulási megállapodás egyes feladatokra vonatkozó 2. melléklete elnevezésének módosítását vezeti át.

**Módosító okirat 3. pont**

Az intézmény módosított működési területét határozza meg.

**Módosító okirat 4. pont**

A jogszabályi előírások alapján az alapító okirat 5.3. pontja hatályát veszti.

Kérem a Tisztelt Társulási Tanácsot, hogy az alapító okirat módosítását megtárgyalni, s az alábbi határozati javaslatot elfogadni szíveskedjék.

**Pápakörnyéki Önkormányzatok Feladatellátó Társulás**

**Társulási Tanács**

**…/2015. (XII. 10.) határozata**

A Pápakörnyéki Önkormányzatok Feladatellátó Társulás Társulási Tanácsa a Pápakörnyéki Önkormányzatok Feladatellátó Intézménye Alapító Okiratának módosítását és annak egységes szerkezetét elfogadja.

Határidő: Folyamatos

Felelős: Elnök

 Jegyző

Vaszar, 2015. december 1.

 **Varga Péter elnök**